Hvornår er det påske?
=====================



I 2019 falder påsken d. 21. april. Det du skal bemærke er, at påsken ikke falder samme dag hvert år, som eksempelvis jul, nytår og andre helligdage gør. Påsken falder forskellige dage og nogle gange svinger datoen flere uger fra år til år.


Hvis vi kigger på de næste 5 år, så kan man se at datoerne er meget forskellige:


21. april 2019  

12. april 2020  

4. april 2021  

17. april 2022  

9. april 2023


Hvis man skal forudsige hvilken dag påsken falder er givent år, så skal man lave nogle lidt komplicerede udregninger. Hvis man skal huske hvornår påsken falder, så er der en "simpel" huskeregel: Påskedag er første søndag efter første fuldmåne efter forårsjævndøgn.


Ja. For de fleste vil det være volapyk, for hvornår er første søndag efter første fuldmåne efter forårsjævndøgn? 


Forårsjævndøgn er den dag, hvor nat og dag er lige lange. I år 325 blev den dag fastsat til, at være d. 21. marts. Men regnemetoden er ret gammel og derfor vil datoen ikke altid passe. I år - 2019, vil forårsjævndøgn eksempelvis være d. 20. marts og om ca. 100 år vil datoen være d. 19. marts. Påsken kan derfor kun falde i perioden fra 22. marts til 25. april.


